נוסח לדיון בוועדת העבודה הרווחה והבריאות ביום 20.12.10
	
	
	פרק י"א: מערכת סליקה פנסיונית

	תיקון חוק הפיקוח על שירותים פיננסיים (עיסוק בייעוץ פנסיוני ובשיווק פנסיוני)
	41.
	בחוק הפיקוח על שירותים פיננסיים (עיסוק בייעוץ פנסיוני ובשיווק פנסיוני), התשס"ה–2005‏
 –


	
	
	(1)
בשם החוק, אחרי "ובשיווק פנסיוני" יבוא "והפעלת מערכת סליקה פנסיונית";

	
	
	(2)
בסעיף 1 –

	
	
	
	(א)
בהגדרה המתחילה במילים ""גוף מוסדי", "החזקה"", לפני ""גוף מוסדי"" יבוא ""אמצעי שליטה"" ואחרי ""החזקה"" יבוא ""מבטח""; 

	
	
	
	(ב)
אחרי ההגדרה "זיקה" יבוא:

	
	
	
	
	""חברה" לעניין פרקים ה'1 עד ח' – חברה להפעלת מערכת סליקה פנסיונית";

	
	
	
	
	"חברה להפעלת מערכת סליקה פנסיונית" – חברה שקיבלה רישיון להפעלת מערכת סליקה פנסיונית;";

	
	
	
	(ג)
בהגדרה המתחילה במילים ""חברה מנהלת", "עמית-עצמאי", "עמית-שכיר"", אחרי ""חברה מנהלת"" יבוא ""עמית"";

	
	
	
	(ד)
בהגדרה "לקוח", בסופה יבוא "ולעניין ההגדרה "מערכת סליקה פנסיונית" והוראות פרק ה'1 – יחיד כאמור וכן עמית ומבוטח";

	
	
	
	(ה)
אחרי ההגדרה "לקוח" יבוא:

	
	
	
	
	""מדד" – מדד המחירים לצרכן (כולל פירות וירקות) שמפרסמת הלשכה המרכזית לסטטיסטיקה;";

	
	
	
	(ו)
אחרי ההגדרה "מוצר פנסיוני" יבוא:

	
	
	
	""מעביד" – לרבות מי מטעמו;

	
	
	
	
	""מערכת סליקה פנסיונית" או "המערכת" – מערכת מרכזית שניתן באמצעותה להעביר מידע על לקוחות מכלל הגופים המוסדיים לכל יועץ פנסיוני או סוכן פנסיוני, לשם ביצוע ייעוץ פנסיוני או שיווק פנסיוני וכן לבצע אחת או יותר מהפעולות המנויות בסעיף 31ט, והכל לגבי מוצר פנסיוני או תכנית ביטוח כהגדרתה בסעיף 31ט;

	
	
	
	
	"משתמש", במערכת סליקה פנסיונית – גוף מוסדי, יועץ פנסיוני, סוכן פנסיוני, מעביד או מי מטעמו, או חברה להפעלת מערכת סליקה פנסיונית אחרת, העושים שימוש במערכת הסליקה הפנסיונית;";

	
	
	
	(ז)
בהגדרה "נושא משרה", בסופה יבוא "ולעניין חברה להפעלת מערכת סליקה פנסיונית – לרבות כל עובד הכפוף לו במישרין;";

	
	
	
	(ח)
אחרי ההגדרה "פקודת פשיטת רגל" יבוא:

	
	
	
	
	""רישיון להפעלת מערכת סליקה פנסיונית" – רישיון להפעיל מערכת סליקה פנסיונית, כמשמעותו בסעיף 31א;";

	
	
	(3)
בסעיף 5(ג)(1), אחרי "החברה" יבוא "היא חברה כהגדרתה בחוק החברות והיא";

	
	
	(4)
בסעיף 27(ב)(7), בסופו יבוא "לרבות באמצעות מערכת סליקה פנסיונית";

	
	
	[לדיון: האם הכללת ההסכמה לשימוש במערכת סליקה פנסיונית כחלק מיפויי הכוח ליעוץ הפנסיוני לטווח ארוך תאפשר מספיק מודעות לנושא זה? 
בכל מקרה, הסכמה זו צריכה להיות קצובה בזמן.]

	
	
	(5)
אחרי סעיף 31 יבוא:

	
	
	"פרק ה'1: מערכת סליקה פנסיונית

	
	
	סימן א': רישיון להפעלת מערכת סליקה פנסיונית

	
	
	חובת רישוי
	31א.
	לא יפעיל אדם מערכת סליקה פנסיונית אלא אם כן ניתן לו רישיון לכך לפי הוראות סימן זה, ובהתאם לתנאי הרישיון.

	
	
	
	
	
	
	[לדיון: אין איסור על סליקת מידע פנסיוני, אלא רק על הפעלת מערכת סליקה, כלומר, יכולות לפעול מערכות שאינן מרכזיות, ללא רישיון וללא פיקוח, ואולם ייאסר עליהן השימוש בשם"מערכת סליקה פנסיונית".]

	
	
	תנאים למתן רישיון להפעלת מערכת סליקה פנסיונית
	31ב.
	(א)
הממונה רשאי לתת רישיון להפעלת מערכת סליקה פנסיונית לחברה שמתקיימים בה כל אלה:

	
	
	
	
	
	
	
	(1)
היא חברה כהגדרתה בחוק החברות;

	
	
	
	
	
	
	
	(2)
עיסוקה הבלעדי הוא הפעלת מערכת סליקה פנסיונית;

	
	
	
	
	
	
	
	(3)
הונה העצמי אינו נמוך מהשיעור המזערי שקבע השר לפי הוראות סעיף 31ח;

	
	
	
	
	
	
	
	(4)
לחברה סוגי ביטוח שקבע השר, בסכומים, בשיעורים ובתנאים שקבע;

	
	
	
	
	
	
	
	(5)
לחברה מערכות חומרה ותוכנה מהימנות, המקנות רמה סבירה של זמינות ואמינות, והמעניקות הגנה סבירה מפני חדירה, שיבוש, הפרעה או גרימת נזק למחשב או לחומר מחשב כהגדרתם בחוק המחשבים, התשנ"ה–1995‏
;

	
	
	
	
	
	
	
	[האם אפשר לבחון נתון זה במנותק מהמערכת עצמה? האם פרמטרים אלה נבחנים גם בקישורים שבין מערכת הסליקה לבין המערכות של המשתמשים?]

	
	
	
	
	
	
	
	(6)
הממונה שוכנע, לאחר שהתייעץ עם הרשם כהגדרתו בסעיף 7 לחוק הגנת הפרטיות, התשמ"א–1981‏
, כי המערכת הטכנולוגית שתשמש את מערכת הסליקה הפנסיונית עומדת בתנאים הקבועים בסעיף 31טז(א). 

	
	
	
	
	
	
	
	[התנאי בס' 31טז(א): "המערכת הטכנולוגית שתשמש את מערכת הסליקה הפנסיונית תמזער, ככל הניתן ובשים לב לחלופות טכנולוגיות מקובלות, את הסיכון לפגיעה בפרטיות של הלקוחות".]

	
	
	
	
	
	
	(ב)
הממונה יביא בחשבון עניינים אלה בבואו לשקול בקשה לרישיון להפעלת מערכת סליקה פנסיונית:

	
	
	
	
	
	
	
	(1)
תכניות הפעולה של החברה וסיכוייה להגשימן;

	
	
	
	
	
	
	
	(2)
התאמתם של נושאי המשרה בחברה המבקשת, ובמקרה של מבטח חוץ – של מנהליו ומורשיו בישראל, לתפקידם;

	
	
	
	
	
	
	
	(3)
האמצעים הכספיים של החברה המבקשת;

	
	
	
	
	
	
	
	(4)
האמצעים הכספיים והרקע העסקי של בעלי אמצעי השליטה בחברה המבקשת;

	
	
	
	
	
	
	
	(5)
תרומת מתן הרישיון לתחרות בשוק ההון, ובמיוחד לתחרות בשוק החיסכון הפנסיוני ולרמת השירות בו;

	
	
	
	
	
	
	
	(6)
טעמים שבטובת הציבור.

	
	
	
	
	
	
	(ג)
לא יסרב הממונה לתת רישיון להפעלת מערכת סליקה פנסיונית לחברה שמתקיימים בה התנאים המפורטים בסעיף קטן (א), אלא לאחר התייעצות עם הוועדה, ולאחר שניתנה לחברה הזדמנות לטעון את טענותיה לפני הוועדה, בדרך שהורתה הוועדה.

	
	
	בקשה לרישיון
	31ג.
	(א)
חברה המבקשת לעסוק בהפעלת מערכת סליקה פנסיונית תגיש לממונה בקשה בכתב לרישיון להפעלת מערכת סליקה פנסיונית, בטופס שעליו יורה הממונה; לבקשה יצורפו מסמכי ההתאגדות של החברה וכן פרטים בדבר –

	
	
	
	
	
	
	
	(1)
נושאי המשרה בחברה והרקע העסקי שלהם;

	
	
	
	
	
	
	
	(2)
בעלי השליטה בחברה, הרקע העסקי שלהם והאמצעים הכספיים העומדים לרשותם;

	
	
	
	
	
	
	
	(3)
תכנית הפעולה של החברה לעניין הפעלת מערכת הסליקה הפנסיונית ואופן היערכותה להפעלת מערכת כאמור, לרבות התקשרות עם נותני שירותים;

	
	
	
	
	
	
	
	[לדיון: האם יש לאפשר לחברה להתקשר עם נותני שירותים? איזה תנאים יחולו לעניין בחירת נותני השירותים? מי יפקח עליהם?]

	
	
	
	
	
	
	
	(4)
המערכת הטכנולוגית שתשמש את מערכת הסליקה הפנסיונית, והחלופות הטכנולוגיות המקובלות כאמור בסעיף 31טז(א).

	
	
	
	
	
	
	
	(5)
השירותים שתספק מערכת הסליקה הפנסיונית למשתמשים;

	
	
	
	
	
	
	(ב)
הממונה רשאי לדרוש מחברה המבקשת רישיון להפעלת מערכת סליקה פנסיונית, נתונים ומסמכים נוספים על אלה המפורטים בסעיף קטן (א), ככל שייראה לו כי הדבר דרוש לשם מתן החלטה בבקשתה.

	
	
	תנאים ברישיון ושינוים
	31ד.
	ברישיון להפעלת מערכת סליקה פנסיונית רשאי הממונה לקבוע תנאים והגבלות, ורשאי הוא לשנותם בכל עת, ובלבד ששינוי שלא לפי בקשת החברה ייעשה בהתייעצות עם הוועדה, לאחר שניתנה לחברה הזדמנות לטעון את טענותיה לפני הוועדה בדרך שהורתה הוועדה.

	
	
	פקיעת רישיון וביטולו
	31ה.
	(א)
לא החלה החברה להפעיל מערכת סליקה פנסיונית עד תום התקופה שנקבעה לכך ברישיון - יפקע תוקף הרישיון.

	
	
	
	
	
	
	(ב)
על ביטול רישיון להפעלת מערכת סליקה פנסיונית יחולו הוראות סעיפים 22 ו-23 לחוק הפיקוח על הביטוח, בשינויים המחויבים.

	
	
	סימן ב': הוראות לעניין שליטה בחברה, אורגנים
ובעלי תפקידים בה והון עצמי

	
	
	שליטה והחזקת אמצעי שליטה בחברה
	31ו.
	(א)
לא יחזיק אדם יותר מחמישה אחוזים מסוג מסוים של אמצעי שליטה בחברה להפעלת מערכת סליקה פנסיונית, אלא על פי היתר שנתן הממונה.

	
	
	
	
	
	
	(ב)
לא ישלוט אדם בחברה להפעלת מערכת סליקה פנסיונית אלא על פי היתר שנתן הממונה.

	
	
	
	
	
	
	(ג)
ההוראות לפי סימן ו' לפרק ג' בחוק הפיקוח על הביטוח החלות לעניין שליטה ואמצעי שליטה במבטח, למעט ההוראות לפי סעיפים        31א, 32(ב2), (ג1) ו-(ו) ו-33א(א)(2), יחולו, בשינויים המחויבים, לעניין שליטה ואמצעי שליטה בחברה להפעלת מערכת סליקה פנסיונית, לרבות לעניין היתר שניתן לפי סעיפים קטנים (א) או (ב).

	
	
	
	
	
	
	(ד)
השר, באישור ועדת הכספים של הכנסת, רשאי לקבוע הקלות לעניין תחולת הוראות האמורות בסעיף קטן (ג) על חברה להפעלת מערכת סליקה פנסיונית, בדרך של קביעת שינויים ותיאומים בתחולת ההוראות האמורות, כולן או חלקן, על חברה כאמור, או קביעה כי הוראות אלה, כולן או חלקן, לא יחולו לגביה.

	
	
	אורגנים ובעלי תפקידים אחרים בחברה
	31ז.
	(א)
ההוראות לפי סימן א'1 לפרק ד' בחוק הפיקוח על הביטוח לעניין אורגנים ובעלי תפקידים אחרים במבטח, למעט סעיפים 41ב, 41ד ו-41ה ולמעט הוראות אחרות לפי הסימן האמור שעניינם אקטואר, מנהל סיכונים או ועדת השקעות, יחולו לעניין אורגנים ובעלי תפקידים כאמור בחברה להפעלת מערכת סליקה פנסיונית, בשינויים המחויבים ובשינוי זה: על אף הוראות סעיף 41ט(א) לחוק הפיקוח על הביטוח, רשאי השר לקבוע כי הוראות הסעיף האמור לא יחולו לגבי בעלי תפקידים או עיסוקים מסוימים שיקבע, בכפוף לעמידתם במגבלות שיקבע השר לעניין כהונתם בחברה, ככל שיקבע.

	
	
	
	
	
	
	[לדיון: סעיף 41ט(א) אוסר על מינוי מי שמצוי בניגוד עניינים. איזה פיקוח קיים לגבי קביעת ההוראות החורגות מאיסור זה?]

	
	
	
	
	
	
	(ב)
על אף הוראות סעיף קטן (א) רשאי השר, באישור ועדת הכספים של הכנסת, לקבוע שינויים ותיאומים בתחולת התקנות שהותקנו לפי הסימן האמור באותו סעיף קטן, כולן או חלקן, לגבי חברה להפעלת מערכת סליקה פנסיונית, או לקבוע כי הוראות אלה, כולן או חלקן לא יחולו לגביה, ורשאי הוא לקבוע במקומן הוראות אחרות שיחולו לגבי החברה.

	
	
	הון עצמי מזערי
	31ח.
	השר רשאי לקבוע את שיעור ההון העצמי המזערי הנדרש מחברה להפעלת מערכת סליקה פנסיונית.

	
	
	סימן ג': השימוש במערכת סליקה פנסיונית ואופן הפעלתה

	
	
	השימוש במערכת סליקה פנסיונית
	31ט.
	(א)
מערכת סליקה פנסיונית תשמש להעברת מידע על לקוחות, לפי בקשתם, מכל הגופים המוסדיים לכל יועץ פנסיוני או סוכן פנסיוני, לשם ביצוע ייעוץ פנסיוני או שיווק פנסיוני, וכן תשמש לביצוע פעולות כמפורט להלן, כולן או חלקן, והכל לגבי מוצר פנסיוני, או לגבי תכנית ביטוח, ולשם כך בלבד –

	
	
	
	
	
	
	[איך תינתן בקשתו של הלקוח? מה יהיו הדרכים  להבטיח שאכן היא מטעם הלקוח? האם הבקשה יכולה להיות חלקית ולהתיחס למידע מסוים או לתקופה מסוימת? מי יהיה הלקוח שבקשתו תידרש כאשר מעביד יבקש לברר את ההפרשות שהוא חייב בהן כדין עבור עובדיו?]

	
	
	
	
	
	
	
	(1)
העברת מידע על לקוח, לפי בקשתו, מיועץ פנסיוני או מסוכן פנסיוני לגוף מוסדי, לשם ביצוע עסקה בעבור הלקוח;

	
	
	
	
	
	
	
	(2)
העברת כספים בין גופים מוסדיים שונים לפי סעיף 23 לחוק הפיקוח על קופות גמל, והעברת מידע בין גופים אלה, אגב העברת כספים כאמור, לפי הוראות אותו סעיף;

	
	
	
	
	
	
	
	(3)
הפקדת כספים בעד לקוח אצל גוף מוסדי, לרבות העברת מידע לצורך הפקדות כאמור, על ידי יועץ פנסיוני, סוכן פנסיוני, מעביד;

	
	
	
	
	
	
	
	(4)
העברת בקשה של לקוח אל גוף מוסדי לביצוע פעולות בעבור הלקוח;

	
	
	
	
	
	
	
	[מדובר בבקשה לפעולות במסגרת  המסלקה הפנסיונית, שתועבר באמצעות יועץ/משווק פנסיוני?]

	
	
	
	
	
	
	
	(5)
העברת משוב בין המשתמשים במערכת על ביצוע פעולות כאמור בפסקאות (1) עד (4);

	
	
	
	
	
	
	
	(6)
העברת דוח יתרות פיצויי פיטורים מגוף מוסדי למעביד;

	
	
	
	
	
	
	
	(7)
העברת מידע או כספים שאינה כאמור בפסקאות (1) עד (5), כפי שיקבע השר, ובלבד שהעברה כאמור נעשית לבקשת לקוח, אגב עיסוק הנתון לפיקוחו של הממונה לפי כל דין.

	
	
	
	
	
	
	
	[לדיון: מדוע להשאיר סעיף סל מעין זה, לחקיקת משנה (ואף ללא פיקוח פרלמנטרי)?
איך אפשר, טכנולוגית, לדרוש ממערכת להתכונן למתן שירות זה? איזה פיקוח יחול על הכנסת שימושים נוספים של העברות כספים ומידע לפי פסקה זו? האם יידרש רישוי מחודש?]

	
	
	
	
	
	
	(ב)
הממונה רשאי לתת הוראות בדבר סוגי המידע שניתן להעביר לפי הוראות סעיף קטן (א).

	
	
	
	
	
	
	(ג)
בלי לגרוע מהוראות סעיף קטן (א), רשאי הממונה לקבוע כי לקוח יהיה רשאי לקבל מידע על אודותיו באמצעות מערכת סליקה פנסיונית, לגבי מוצר פנסיוני או תכנית ביטוח, אם מצא כי המערכת הטכנולוגית המשמשת את מערכת הסליקה הפנסיונית מאפשרת קבלת מידע כאמור, ובשים לב למשאבים שיידרשו לעניין זה לשם עמידה בהוראות שנקבעו לפי סעיף 31טז; קבע הממונה כאמור יחולו על הלקוח לעניין זה ההוראות לפי פרק זה ופרק ז' החלות על משתמשי המערכת, למעט והוראות נוספות שקבע השר, ואולם רשאי השר, בהתייעצות עם שר המשפטים לקבוע לעניין לקוח הוראות מיוחדות לפי סעיף 31טז(ד)(1) בדבר אמצעי הזיהוי הנדרשים ממנו לשם גישה למערכת.

	
	
	
	
	
	
	[מדוע דווקא הלקוח מוגבל מפני גישה למידע אודותיו? 
מדוע מידע זה מצומצם למוצר הפנסיוני ולתכנית הביטוח, כשייתכן שנאגר לגביו מידע נוסף אצל הגוף המוסדי? 
מדוע דרישות אלה אינן חלק מאפיון המערכת מראש? האם יידרש רישוי מחודש לעניין אפשרות זו?
בין השאר תחול הוראת סעיף 38(ב)(23) המוצעת על לקוח כזה]

	
	
	
	
	
	
	(ד)
בסעיף זה, "תכנית ביטוח" – תכנית ביטוח מפני סיכון מוות או מפני סיכון אובדן כושר עבודה, שהתיר אותה המפקח על הביטוח לפי הוראות סעיף 40(ב) לחוק הפיקוח על הביטוח, אשר נרכשה לטובת לקוח, לרבות תכנית ביטוח מפני סיכון מוות מתאונה, נכות מתאונה, נכות מקצועית, נכות רגילה, שחרור מתשלום פרמיה באבדן כושר עבודה, פיצוי חודשי באבדן כושר עבודה, ביטוח למקרה מוות של בן או בת הזוג או מחלות קשות או קטלניות או ביטוח בריאות אחר, ובלבד שהתכנית היתה כלולה במוצר פנסיוני, ולמעט תכנית ביטוח שהמוטב היחיד בה הוא גוף עסקי, שנכרתה אגב רכישת מוצר ממנו.

	
	
	אחריות חברה להפעלת מערכת סליקה פנסיונית
	31י.
	חברה להפעלת מערכת סליקה פנסיונית תהיה אחראית למילוי התנאים והדרישות החלים לגבי המערכת לפי הוראות פרק זה, ובכלל זה – 

	
	
	
	
	
	
	(1)
תגבש כללים שיבטיחו את יציבותה, יעילותה ותפקודה התקין של מערכת הסליקה הפנסיונית ואת רמת השירות הניתן למשתמשים בה ובכלל זה את האמצעים לאכיפת הכללים האמורים (בפרק זה – כללי המערכת) ותפעל בהתאם לכללים  אלה; 

	
	
	
	
	
	
	(2)
תבטיח את קיומם של אמצעים לאבטחת המידע המועבר במערכת הסליקה הפנסיונית ולניהול סיכונים הקיימים או העלולים להתקיים במערכת, למניעתם, ככל האפשר, או להגבלתם;

	
	
	
	
	
	
	(3)
תגבש הסדרי גיבוי ותכנית להמשכיות השירות הניתן באמצעות מערכת הסליקה הפנסיונית, ולרציפותו, ותפעיל הסדרים אלה במידת הצורך.

	
	
	חובת מתן שירות באמצעות מערכת סליקה פנסיונית
	31יא.
	על חברה להפעלת מערכת סליקה פנסיונית לאפשר לכל גוף מוסדי, יועץ פנסיוני, סוכן פנסיוני, מעביד או חברה אחרת להפעלת מערכת סליקה פנסיונית, לקבל ולמסור, באמצעות המערכת, מידע או כספים כאמור בסעיף 31ט, ואולם רשאי הממונה לפטור חברה ממתן שירות לגורם מסוים כאמור, לאחר שניתנה לאותו גורם הזדמנות להשמיע את טענותיו, ומטעמים שיירשמו.

	
	
	הטלת חובה לעשות שימוש במערכת סליקה פנסיונית
	31יב.
	(א)
הממונה רשאי לחייב גוף מוסדי, יועץ פנסיוני, סוכן פנסיוני, או חברה אחרת להפעלת מערכת סליקה פנסיונית, לקבל ולמסור מידע וכספים באמצעות מערכת סליקה פנסיונית כאמור בסעיף 31ט, באופן שיורה.

	
	
	
	
	
	
	(ב)
חייב הממונה גורם כאמור בסעיף קטן (א) לעשות שימוש במערכת סליקה פנסיונית, יבצע אותו גורם את כל הפעולות הדרושות לשם התחברות למערכת הסליקה הפנסיונית ושימוש בה, לפי כללי המערכת.

	
	
	חובת אמון וזהירות
	31יג.
	(א)
בהפעלת מערכת סליקה פנסיונית, במתן שירות למשתמשים בה ובמילוי שאר תפקידיה לפי הוראות פרק זה, תפעל החברה בזהירות, באמונה ובשקידה לטובת כל אחד מהמשתמשים ומהלקוחות, לא תעדיף כל עניין וכל שיקול על פני טובתם, ולא תפלה בין משתמשים.

	
	
	
	
	
	
	(ב)
הוראות סעיף זה יחולו על כל מי שעוסק מטעם החברה בהפעלת מערכת הסליקה הפנסיונית. 

	
	
	דמי שימוש במערכת סליקה פנסיונית
	31יד.
	(א)
הממונה רשאי לתת הוראות, לכל חברה להפעלת מערכת סליקה פנסיונית, לגבי דמי השימוש שהחברה רשאית לגבות ממשתמשים במערכת בעבור השימוש בה, לגבי תשלום בעבור התחברות למערכת, ולגבי הסדרי התשלום והמועדים לתשלום.

	
	
	
	
	
	
	(ב)
השר, באישור ועדת הכספים של הכנסת, רשאי לקבוע את השיעור המרבי של דמי השימוש כאמור בסעיף קטן (א). 

	
	
	סימן ד': סודיות ואבטחת מידע

	
	
	חובת סודיות
	31טו.
	חברה להפעלת מערכת סליקה פנסיונית וכל מי שפועל מטעמה, ישמרו בסוד מידע שהועבר לידיעתם באמצעות מערכת הסליקה הפנסיונית, לא יגלו אותו לאחר ולא יעשו בו כל שימוש, אלא לפי הוראות חוק זה או כל דין אחר או לפי צו של בית משפט. 

	
	
	
	
	
	
	[מה יהיה מעמדו של המידע שהועבר על ידי המערכת מבחינה ראייתית? האם תידרש מעורבות של המסלקה לגבי הבאת המידע שהועבר כראיה?]

	
	
	הוראות בדבר אבטחת מידע, שמירתו ונגישותו 
	31טז.
	(א)
המערכת הטכנולוגית שתשמש את מערכת הסליקה הפנסיונית תמזער, ככל הניתן ובשים לב לחלופות טכנולוגיות מקובלות, את הסיכון לפגיעה בפרטיותם של הלקוחות.

	
	
	
	
	
	
	(ב)
מידע המועבר באמצעות מערכת הסליקה יישמר בידי החברה, בזמן העברתו וכן לאחר העברתו, בהתאם להוראות לפי סעיף קטן (ד), בדרך שתבטיח הגנה מפני שימוש במידע, חשיפתו או העתקתו, בלא רשות כדין, תמנע שימוש בו בניגוד להוראות לפי פרק זה ותבטיח כי הגישה למידע תהיה בהתאם להוראות לפי סעיף קטן (ג), בלבד.

	
	
	
	
	
	
	(ג)
מידע המועבר באמצעות מערכת סליקה פנסיונית יהיה נגיש בהתאם להוראות כמפורט להלן, בלבד – 

	
	
	
	
	
	
	
	(1)
במשך תקופה שיקבע השר לפי הוראות סעיף קטן (ד), יהיה המידע נגיש למשתמש שאליו ממוען המידע וזאת עד להעברתו לידיו ולמטרה שלשמה הועבר;

	
	
	
	
	
	
	
	האם הלקוח יוכל לדעת האם הועבר מידע לגביו (גם אם לא לדעת איזה מידע הועבר)?]

	
	
	
	
	
	
	
	(2)
במשך כל התקופה שבה נשמר המידע לפי הוראות סעיף קטן (ב), ובכלל זה במשך התקופה האמורה בפסקה (1), יהיה המידע נגיש למי שקיבל אישור פרטני לכך, מראש, מאת הממונה, וזאת לצורך בירור מחלוקות בין משתמשים במערכת או לצורך פיקוח הממונה לפי הוראות פרק זה.

	
	
	
	
	
	
	
	[האם בעל האישור הפרטני יהיה גורם מטעם הממונה? האם יהיה מטעם המסלקה?
מה תפקידו של בעל האישור הפרטני בהקשרים אלה של בירור מחלוקות ופיקוח?
האם המחלוקות שבהן מדובר כוללות גם התדיינות משפטית? האם תידרש מעורבות של בעל האישור הפרטני לשם הבאת המידע כראיה בהתדיינות כאמור?]

	
	
	
	
	
	
	(ד)
השר, בהתייעצות עם שר המשפטים, יקבע הוראות בעניינים אלה:

	
	
	
	
	
	
	
	(1)
אופן הגישה למידע המועבר במערכת סליקה פנסיונית, ובכלל זה אמצעי הזיהוי הנדרשים ממשתמש במערכת או ממי מטעמו, לשם ביצוע פעולות בה, והתקופה שבה המידע שבמערכת יהיה נגיש למשתמש או למי מטעמו;

	
	
	
	
	
	
	
	[האם אין צורך גם בהוראות לגבי גישה למערכת בכלל (ולא רק למידע שבה) – כדי למנוע שיבושים והתערבויות במערכת?
האם אמצעי הזיהוי הם ביחס לפעולות במערכת או לכל גישה אליה, או למידע שבה?]

	
	
	
	
	
	
	
	(2)
אופן השימוש במידע המועבר במערכת הסליקה הפנסיונית ואבטחתו;

	
	
	
	
	
	
	
	(3)
אופן שמירת המידע המועבר במערכת הסליקה הפנסיונית, סוג המידע שיישמר, התקופות לשמירתו, ומחיקת המידע כאמור.

	
	
	הגבלות לעניין המידע המועבר במערכת סליקה פנסיונית
	31יז.
	העברת מידע באמצעות מערכת סליקה פנסיונית הגישה אליו, השימוש בו ושמירתו במערכת, יהיו לשם ביצוע ההוראות לפי סעיפים 31ט ו-31טז, ובהיקף הנדרש לשם כך, בלבד.

	
	
	סימן ה': פיקוח על פעילות החברה

	
	
	פיקוח הממונה
	31יח.
	(א)
במילוי תפקידיה וחובותיה לפי חוק זה, תהיה חברה להפעלת מערכת סליקה פנסיונית נתונה לפיקוחו של הממונה.

	
	
	
	
	
	
	(ב)
הממונה רשאי, לצורך פיקוח כאמור בסעיף קטן (א) –

	
	
	
	
	
	
	
	(1)
לתת הוראות הנוגעות לדרכי פעולתם וניהולם של חברה להפעלת מערכת סליקה פנסיונית, של נושאי משרה בה ושל כל מי שמועסק על ידה, והכל כדי להבטיח את ניהולה התקין של החברה ויעילותה, כדי להבטיח את טיב השירות הניתן על ידה ואת השמירה על עניינם של המשתמשים במערכת והלקוחות, וכדי למנוע פגיעה ביכולתה של החברה לקיים את התחייבויותיה; הוראות כאמור יכול שיינתנו בנוגע לכלל החברות להפעלת מערכת סליקה פנסיונית או בנוגע לסוג מסוים של חברות כאמור;

	
	
	
	
	
	
	
	(2)
לתת הוראות בנוגע לאופן השימוש במערכת סליקה פנסיונית בידי המשתמשים במערכת; הוראות כאמור יכול שיינתנו בנוגע לכלל המשתמשים או בנוגע לסוג מסוים של משתמשים.

	
	
	
	
	
	
	(ג)
הוראות סעיפים 50 עד 50ג, 60 עד 62, 65, 67 עד 78 וסעיף 97 לחוק הפיקוח על הביטוח והוראות סעיף 102 לחוק האמור לעניין החלטה לפי סעיף 62(א) לאותו חוק, יחולו לעניין חברה להפעלת מערכת סליקה פנסיונית, בשינויים המחויבים .

	
	
	
	
	
	
	[האם סעיפים 50ב ו-50ג מתאימים לעניין?]

	
	
	דוחות, הודעות ומידע
	31יט.
	הוראות סעיפים 42, 42א ו-48א לחוק הפיקוח על הביטוח יחולו לעניין חברה להפעלת מערכת סליקה פנסיונית, בשינויים המחויבים; השר רשאי לקבוע הקלות לעניין תחולת הוראות הסעיפים האמורים לגבי חברה להפעלת מערכת סליקה פנסיונית, בדרך של קביעת שינויים ותיאומים בתחולת ההוראות האמורות, כולן או חלקן, על חברה כאמור, או קביעה כי הוראות אלה, כולן או חלקן, לא יחולו לגביה.";

	
	
	(6)
בסעיף 32‏ – 

	
	
	
	(1)
בסעיף קטן (א), בפסקה (1), במקום "ולגבי תאגיד בנקאי" יבוא "לגבי תאגיד בנקאי ולגבי חברה להפעלת מערכת סליקה פנסיונית", ובפסקה (2) במקום "ושאינו תאגיד בנקאי" יבוא "שאינו תאגיד בנקאי ושאינו חברה להפעלת מערכת סליקה פנסיונית"; 

	
	
	
	

	
	
	
	(2)
אחרי סעיף קטן (ב) יבוא:

	
	
	
	
	"(ב1) היה לממונה יסוד סביר להניח כי חברה להפעלת מערכת סליקה פנסיונית או נושא משרה בה לא מילאה אחר דרישה שניתנה לה בהתאם להוראות סעיפים 50 או 73 לחוק הפיקוח על הביטוח, כפי שהוחלו בסעיף 31יח(ג), או לא הגישה לממונה דוחות והודעות בהתאם להוראות סעיף 42 לחוק הפיקוח על הביטוח כפי שהוחלו בסעיף 31יט, רשאי הוא להטיל עליה עיצום כספי בשיעור שלושה אחוזים מהסכום הבסיסי, בעד כל יום שנמשכת ההפרה;

	
	
	
	(3)
אחרי סעיף קטן (ד) יבוא:

	
	
	
	
	"(ה) היה לממונה יסוד סביר להניח כי אדם, למעט משתמש שהוא מעביד, עשה אחת מאלה, רשאי הוא  להטיל עליו עיצום כספי בסכום הבסיסי:

	
	
	
	
	
	(1)
לא דיווח על החזקת אמצעי שליטה לפי הוראות סעיף 34א לחוק הפיקוח על הביטוח, כפי שהוחל בסעיף 31ו(ג);

	
	
	
	
	
	(2)
הפר הוראה מהוראות הממונה שניתנו לפי סימן א'1 לפרק ד' בחוק הפיקוח על הביטוח, כפי שהוחל בסעיף 31ז, או שניתנו לפי סעיף 31יח(ב);

	
	
	
	
	
	(3)
לא כלל בפרוטוקול האסיפה הכללית של חברה להפעלת מערכת סליקה פנסיונית את הפרטים הדרושים לפי הוראות סעיף 48א(א) לחוק הפיקוח על הביטוח, כפי שהוחל בסעיף 31יט;

	
	
	
	
	
	(4)
לא מסר לממונה פרטים, לפי דרישתו, בהתאם להוראות סעיף 48א(ב) לחוק הפיקוח על הביטוח, כפי שהוחל בסעיף 31יט;

	
	
	
	
	
	(5)
לא קיים תנאי מהתנאים שנקבעו ברישיון להפעלת מערכת סליקה פנסיונית, בניגוד להוראות סעיף 31א;

	
	
	
	
	
	(6)
הפר תנאי בהיתר שניתן לפי סעיף 31ו, בניגוד להוראות אותו סעיף;

	
	
	
	
	
	(7)
לא מינה אורגן, נושא משרה או בעל תפקיד אחר בחברה להפעלת מערכת סליקה פנסיונית, בהתאם להוראות לפי סימן א'1 לפרק ד' בחוק הפיקוח על הביטוח, כפי שהוחלו בסעיף 31ז, או מינה אורגן, נושא משרה או בעל תפקיד כאמור שלא בהתאם להוראות האמורות;

	
	
	
	
	
	(8)
כיהן כנושא משרה או כבעל תפקיד אחר בחברה להפעלת מערכת סליקה פנסיונית, או פעל במסגרת תפקידו כאמור, בניגוד להוראות לפי סימן א'1 לפרק ד' בחוק הפיקוח על הביטוח, כפי שהוחלו בסעיף 31ז;

	
	
	
	
	
	(9)
לא החזיק בהון עצמי מזערי שנקבע לפי סעיף 31ח.

	
	
	
	
	
	(10)
לא אפשר לגוף מוסדי, ליועץ פנסיוני, לסוכן פנסיוני, למעביד או למי מטעמו, או לחברה להפעלת מערכת סליקה פנסיונית, לקבל ולמסור, באמצעות מערכת סליקה פנסיונית, מידע או כספים כאמור בסעיף 31ט, בניגוד להוראות סעיף 31יא;

	
	
	
	
	
	(11)
לא קיבל או מסר מידע או כספים באמצעות מערכת סליקה פנסיונית אף שהממונה חייבו לעשות כן, בניגוד להוראות סעיף 31יב(א);

	
	
	
	
	
	(12)
לא ביצע את כל הפעולות הדרושות לשם התחברות למערכת סליקה פנסיונית ולשם שימוש בה, לפי כללי המערכת, בניגוד להוראות סעיף 31יב(ב);

	
	
	
	
	
	(13)
גבה דמי שימוש שלא בהתאם להוראות לפי סעיף 31יד;

	
	
	
	
	

	
	
	
	

	
	
	
	
	

	
	
	

	
	
	
	

	
	
	
	

	
	
	

	
	
	
	

	
	
	
	
	

	
	
	
	
	

	
	
	
	
	

	
	
	
	
	

	
	
	(7)
בסעיף 37‏ –

	
	
	
	(א)
בפסקה (3),  במקום "ושאינו תאגיד בנקאי" יבוא "שאינו תאגיד בנקאי ושאינו חברה להפעלת מערכת סליקה פנסיונית";

	
	
	
	(ב)
בפסקה (4),  במקום "ולגבי תאגיד בנקאי" יבוא "לגבי תאגיד בנקאי ולגבי חברה להפעלת מערכת סליקה פנסיונית";

	
	
	(8)
בסעיף 38()‏, –

	
	
	
	(1)
בסעיף קטן (א), בפסקה (3), במקום "סעיף 22" יבוא "סעיפים 22 או 31טו", ובסופו יבוא:

	
	
	
	
	"השתמש במילים "מערכת סליקה פנסיונית" או "מסלקה פנסיונית" או בצירוף נגזרותיהן של מילים אלה, בשם שבו הוא מנהל עסקים או בפרסום מטעמו, ללא היתר מהממונה, [ואינו חברה להפעלת מערכת סליקה פנסיונית], בניגוד להוראות סעיף 42א.";

	
	
	
	(2)
בסעיף קטן (ב),  פסקה (18) – תימחק, ואחריה יבוא:

	
	
	
	"(19)
הפעיל מערכת סליקה פנסיונית בלא רישיון בניגוד להוראות סעיף 31א;

	
	
	
	(20)
פעל בניגוד להוראה שנתן לו הממונה בהתאם להוראות סעיף 23(ב) לחוק הפיקוח על הביטוח, כפי שהוחל בסעיף 31ה(ב), בדבר ניהול עסקיו אחרי ביטול רישיון להפעלת מערכת סליקה פנסיונית;

	
	
	
	(21)
החזיק אמצעי שליטה בחברה להפעלת מערכת סליקה פנסיונית או שלט בחברה כאמור, בלי שהיה בידו היתר, בניגוד להוראות סעיף 31ו;

	
	
	
	(22)
העביר אמצעי שליטה בחברה להפעלת מערכת סליקה פנסיונית ביודעו שהנעבר זקוק להיתר ואין בידו היתר, בניגוד להוראות סעיף 33 לחוק הפיקוח על הביטוח, כפי שהוחל בסעיף 31ו(ג);

	
	
	
	(23)
קיבל או מסר מידע באמצעות מערכת סליקה פנסיונית, עיין בו בלא זכות גישה, עשה בו שימוש או שמר אותו במערכת, שלא לשם ביצוע ההוראות לפי סעיפים 31ט ו-31טז, בניגוד להוראות סעיף 31יז;

	
	
	
	(24)
לא תיקן ליקוי בהתאם להוראה שנתן הממונה, לפי הוראות סעיף 62(א) לחוק הפיקוח על הביטוח, כפי שהוחל בסעיף 31יח(ג);

	
	
	
	(25)
לא מילא אחר הוראה שנתן הממונה לתיקון פגם או למניעת פגיעה לפי הוראות סעיף 65 לחוק הפיקוח על הביטוח, כפי שהוחל בסעיף 31יח(ג);

	
	
	
	(26)
הפר הוראה שנתן הממונה לפי הוראות סעיפים 67 או 68 לחוק הפיקוח על הביטוח, כפי שהוחל בסעיף 31יח(ג);

	
	
	
	(27)
כיהן כנושא משרה או כעובד אחר בחברה להפעלת מערכת סליקה פנסיונית אף שהותלתה או הוגבלה סמכותו לפי הוראות סעיף 68 לחוק הפיקוח על הביטוח, כפי שהוחל בסעיף 31יח(ג), או כיהן כנושא משרה בחברה אף שהושעה או הועבר מתפקידו לפי הוראות אותו סעיף;

	
	
	
	(28)
כלל פרט מטעה בדוח או בהודעה, בניגוד להוראות סעיף 42א לחוק הפיקוח על הביטוח, כפי שהוחל בסעיף 31יט או נתן הסכמתו כי דוח או מסמך שהכין ייכללו בדוח או בהודעה כאמור, ביודעו שיש בהם פרט מטעה.";

	
	
	(9)
בסעיף 42 –

	
	
	
	(א)
בסעיף קטן (א), אחרי פסקה (2) יבוא: 

	
	
	
	
	"(3)
אגרה בעד הגשת בקשה לרישיון להפעלת מערכת סליקה פנסיונית;

	
	
	
	
	(4)
אגרה שנתית לחברה להפעלת מערכת סליקה פנסיונית.";

	
	
	
	(ב)
בסעיף קטן (ד), במקום "לא שילם יועץ פנסיוני או סוכן שיווק פנסיוני אגרה שהיה עליו לשלם" יבוא "לא שילמו יועץ פנסיוני, סוכן שיווק פנסיוני או חברה להפעלת מערכת סליקה פנסיונית אגרה שהיה עליהם לשלם", במקום "יותלה רישיונו" יבוא "יותלה רישיונם", במקום "שמסר לו הממונה" יבוא "שמסר להם הממונה" ובסופו יבוא "חברה להפעלת מערכת סליקה פנסיונית שרישיונה הותלה, תודיע על כך מיד למשתמשי המערכת; הותלה רישיונה של חברה להפעלת מערכת סליקה פנסיונית, רשאי הממונה, בתקופת ההתליה, לפעול בהתאם לסמכויותיו כאמור בסעיף 68 לחוק הפיקוח על הביטוח, כפי שהוחלו בסעיף 31יח(ג)";

	
	
	
	(ג)
בסעיף קטן (ה), במקום "רישיון יועץ פנסיוני או רישיון סוכן שיווק פנסיוני" יבוא "רישיון יועץ פנסיוני, רישיון סוכן שיווק פנסיוני או רישיון להפעלת מערכת סליקה פנסיונית", במקום "חובותיו של בעל הרישיון כאמור" יבוא "חובותיהם של בעל הרישיון או החברה להפעלת מערכת סליקה פנסיונית, לפי העניין" ובמקום "על ידו" יבוא "על ידם";

	
	
	(10)
אחרי סעיף 42 יבוא:

	
	
	"הגבלת השימוש במילים "מערכת סליקה פנסיונית" או "מסלקה פנסיונית"
	42א.
	(א)
לא ישתמש אדם, פרט לחברה להפעלת מערכת סליקה פנסיונית, במילים "מערכת סליקה פנסיונית" או "מסלקה פנסיונית" או בצירוף נגזרותיהן של מילים אלה, בשם שבו הוא מנהל את עסקיו או בפרסום מטעמו, אלא בהיתר מאת הממונה;

	
	
	
	
	
	
	(ב)
הממונה רשאי להורות לכל אדם, לאחר התייעצות ולאחר שניתנה לאותו אדם הזדמנות לטעון את טענותיו לפני הוועדה, למחוק, בתוך מועד שקבע הממונה, מן השם שבו הוא מנהל עסקים, את המילים "מערכת סליקה פנסיונית" או "מסלקה פנסיונית", או כל צירוף הנגזר מהן".

	
	
	(12)
בסעיף 43(א), במקום "לפי סעיף 21(ב)" יבוא "לפי סעיפים 21(ב), 31ט ו-31יב";

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	

	
	
	
	


















	
	
	

	
	
	
	








	
	
	

	
	
	
	








	
	
	

	
	
	
	








	תיקון חוק תובענות ייצוגיות
	42.
	בחוק תובענות ייצוגיות, התשס"ו–2006‏
, בתוספת השנייה, בסופה יבוא:

	
	
	"13.
תביעה נגד חברה להפעלת מערכת סליקה פנסיונית, בקשר להעברת מידע או כספים באמצעות מערכת סליקה פנסיונית; לעניין זה, "חברה להפעלת מערכת סליקה פנסיונית", ו-"מערכת סליקה פנסיונית",– כהגדרתם בחוק הפיקוח על שירותים פיננסיים (עיסוק בייעוץ פנסיוני ובשיווק פנסיוני והפעלת מערכת סליקה פנסיונית), התשס"ה–2005."

	תיקון פקודת מס הכנסה
	42א.
	בפקודת מס הכנסה [נוסח חדש], בסעיף 47ג(ב), אחרי המילים "ובשיווק פנסיוני" יבוא "והפעלת מערכת סליקה פנסיונית".

	תיקון פקודת הראיות
	42ב.
	בפקודת הראיות [נוסח חדש], התשל"א–1971 –

	
	
	(1)
בסעיף 35, אחרי ההגדרה "הליך משפטי" יבוא:

	
	
	
	"חברה להפעלת מערכת סליקה פנסיונית" – כהגדרתה בחוק הפיקוח על שירותים פיננסיים (עיסוק בייעוץ פנסיוני ובשיווק פנסיוני והפעלת מערכת סליקה פנסיונית), התשס"ה–2005;"; 

	
	
	(2)
אחרי סעיף 39ב יבוא:

	
	
	"תחולה על חברה להפעלת מערכת סליקה פנסיונית
	39ג.
	הוראות סעיפים 38 ו-39 לעניין תאגיד בנקאי יחולו, בשינויים המחויבים, על חברה להפעלת מערכת סליקה פנסיונית".

	
	
	[האם יש משמעות להחלת הוראות סעיף 39, לפקודת הראיות כשאין למעשה מאגר שממנו ניתן להעתיק את הרשומות?]

	תיקון חוק הבנקאות (רישוי)
	42ג.
	בחוק הבנקאות (רישוי), התשמ"א–1981, בסעיף 1, בהגדרה "חוק הייעוץ והשיווק הפנסיוני", אחרי המילים "ובשיווק פנסיוני" יבוא "והפעלת מערכת סליקה פנסיונית".

	תיקון חוק הפיקוח על שירותים פיננסיים (ביטוח)
	42ד.
	בחוק הפיקוח על שירותים פיננסיים (ביטוח), התשמ"א–1981 –

 

	
	
	(1)
בסעיף 1, בהגדרה "חוק הייעוץ והשיווק הפנסיוני", אחרי המילים "ובשיווק פנסיוני" יבוא "והפעלת מערכת סליקה פנסיונית";

	
	
	(2)
בסעיף 4(ב)(2), במקום "או בייעוץ" יבוא "בייעוץ", ואחרי "בשיווק פנסיוני" יבוא "או בהפעלת מערכת סליקה פנסיונית".

	תיקון חוק הסדרת העיסוק בייעוץ השקעות, בשיווק השקעות ובניהול תיקי השקעות
	42ה.
	בחוק הסדרת העיסוק בייעוץ השקעות, בשיווק השקעות ובניהול תיקי השקעות, התשנ"ה–1995, בסעיף 1, בהגדרה "חוק הייעוץ והשיווק הפנסיוני", אחרי המילים "ובשיווק פנסיוני" יבוא "והפעלת מערכת סליקה פנסיונית".

	תיקון חוק בתי משפט לעניינים מינהליים
	42ו.
	בחוק בתי משפט לעניינים מנהליים, התש"ס–2000 בפרט 21(2א) לתוספת הראשונה, במקום "ו-10(א) ו-(ד) לחוק הפיקוח על שירותים פיננסיים (עיסוק בייעוץ פנסיוני ובשיווק פנסיוני), התשס"ה–2005" יבוא "10(א) ו-(ד), 31ב, 31ד, 31יא ו-42א לחוק הפיקוח על שירותים פיננסיים (עיסוק בייעוץ פנסיוני ובשיווק פנסיוני והפעלת מערכת סליקה פנסיונית), התשס"ה–2005.";

	תיקון חוק הפיקוח על שירותים פיננסיים (קופות גמל)
	42ז.
	בחוק הפיקוח על שירותים פיננסיים (קופות גמל), התשס"ה-2005, בסעיף 1, בהגדרה "חוק הייעוץ והשיווק הפנסיוני", אחרי המילים "ובשיווק פנסיוני" יבוא "והפעלת מערכת סליקה פנסיונית".

	
	
	


***************************************************************************************************
� ס"ח התשס"ה, עמ' 918; התשס"ח, עמ' 160.


� ס"ח התשנ"ה, עמ' 366.


� ס"ח התשמ"א, עמ' 128.


* ההפניה היא להוראות סימן ב'1 לפרק ד' בחוק הפיקוח על שירותים פיננסיים (ביטוח), התשמ"א-1981 ולסעיף 49(א) באותו סימן כנוסחם המוצע בסעיף 1 להצעת חוק הגברת האכיפה בשוק ההון (תיקוני חקיקה), התשע"א-2010, המפורסמת בחוברת זו.


** ההפניה היא לסעיפים 32, 35, 36א, 37, 38(ב) והתוספת השנייה לחוק הפיקוח על שירותים פיננסיים (עיסוק בייעוץ פנסיוני ובשיווק פנסיוני), התשס"ה-2005, כנוסחם המוצע בסעיף 3 להצעת חוק הגברת האכיפה בשוק ההון (תיקוני חקיקה), התשע"א-2010, המפורסמת בחוברת זו.


� ס"ח התשס"ו, עמ' 264.

